ISRAEL-RAPORTTI EUROOPAN PARLAMENTISTA
EU:n ja Israelin suhteet
Hei ja tervetuloa ohjelman pariin! Olemme Euroopan parlamentissa.
Tänään keskustelemme EU:n ja Israelin suhteiden tulevaisuudesta.
Meillä on tänään vieraana Israelin EU-lähettiläs.
Tervetuloa, Roni Leshno-Yaar, -
Israelin uusi EU- ja Nato-suurlähettiläs.
Mukana ovat myös Tomas Sandell, ECI:n perustaja ja johtaja, -
sekä Euroopan parlamentin jäsen Hannu Takkula. Tervetuloa!
Aloitetaan teistä.
On suuri kunnia ja etuoikeus saada ohjelmaan -
Israelin EU-suurlähettiläs.
Onnittelut nimityksestänne!
Olette myös Israelin ensimmäinen Nato-suurlähettiläs.
Mitä tehtävä Israelin Nato-suurlähettiläänä pitää sisällään?
Kiitos, että kutsuitte minut ohjelmaan.
Arvostan ohjelmaanne ja tukeanne Israelille.
Tomas on hyvä ystäväni. Olemme työskennelleet yhdessä useita vuosia -
Israelin puolesta YK:ssa New Yorkissa ja muualla.
Arvostan Tomasia ja ECI:tä.
On ilo tavata Hannu. Uskomme, että meistä tulee oikein hyviä ystäviä.
Tämä on ensimmäinen tv-ohjelma, jossa esiinnyn.
Kiitän vielä tästä mahdollisuudesta, että saan puhua Israelista -
ja Euroopasta.
Olen ensimmäinen valtuutettu Israelin Nato-suurlähettiläs.
Israelilla on ollut suhteita Natoon aiemminkin.
Nyt suhde on virallistettu.
Esitin valtakirjan Naton pääsihteerille.
Avaamme toimiston Natoon lähiaikoina.
Rohkaisemme Israelin sotilas- ja puolustusviranomaisia -
kontakteihin Nato-viranomaisten kanssa ja tutustumaan ohjelmiin.
Se on Israelille mahdollisuus oppia Natosta -
ja jakaa Israelin kokemuksia Natolle.
Israel on vihamielisten maiden ja ryhmien ympäröimä.
Meidän on ollut pakko panostaa puolustukseen ja turvallisuuteen.
Meillä on paljon kokemusta, josta uskomme olevan hyötyä muillekin, -
myös Euroopalle sen nykyisessä turvallisuustilanteessa -
esimerkiksi terrorismin ja kyberuhkien torjunnassa.
Kerromme mielellämme kokemuksis- tamme ystävillemme, kuten Natolle.
Aivan. Ja Eurooppa saattaa joskus vielä tarvita Israelin -
ja Israelin turvallisuustahojen apua.
Se on molemminpuolista kumppanuutta ja yhteistyötä.
Hienoa.
Tomas, ohjelman taltiointihetkellä olemme jo saaneet tietää, -
että Donald Trump voitti Yhdysvaltain presidentinvaalit -
vastoin kaikkia todennäköisyyksiä.
Vastoin mielipidemittauksia ja ennakointeja.
Miten kommentoitte Trumpin voittoa?
Se on yksinkertaista. Kansa, yhdysvaltalaiset ovat puhuneet.
Siitä vaaleissa on kyse demokratiassa. Se pitää hyväksyä.
Kuulimme vaalitulokset tänä aamuna.
Uskon, ettei meistä kukaan osaa sanoa, -
mitkä ovat seuraukset Yhdysvaltain Israel- ja Eurooppa-suhteille.
Mutta olen koko ajan sanonut, -
että uskon Donald Trumpin löytävän oikeat ja järkevät ihmiset ympärilleen -
muodostamaan uuden hallinnon.
Ymmärtääkseni hänen ensimmäinen puheensa oli hyvin sovitteleva, -
erilainen kuin aiemmat puheet.
Valitsen olla optimistinen.
Minulla on etuoikeus olla tammikuussa mukana -
Yhdysvalloissa kansallisella rukousaamiaisella, -
jolla Trump tekee ensimmäisen julkisen esiintymisensä presidenttinä.
Siitä tulee historiallista.
Hannu, olette harvoja Euroopan parlamentin jäseniä, -
jotka iloitsevat Trumpin voitosta.
Enpä tiedä. Uskon, että hän on kysymysmerkki meille kaikille.
Mutta tämä on demokratiaa. Trump voitti. Hyväksymme sen.
Näyttää, että Euroopassa meillä on hieman erilainen mentaliteetti -
tai ajattelutapa.
Uskon, että me emme kunnolla tiedä, kuka Donald Trump on.
Se voi olla suurin kysymysmerkki.
En ollut kummankaan puolella, vaikka tavallisesti kannatan republikaaneja.
Ajattelen, että se on Yhdysvaltain kansan asia.
He äänestivät, ja tässä on tulos. Kunnioitamme sitä.
Minun täytyy kysyä teiltä järkyttävästä äänestyksestä, -
jossa YK-järjestö Unesco äänesti Jerusalemin asemasta.
Tekstissä sivuutetaan Länsimuurin ja Temppelivuoren kulttuurinen, -
poliittinen ja historiallinen yhteys juutalaiskansaan.
Se osoittaa, miten kummallinen YK joskus on.
Yritämme pitää erillään sen, mitä hyvää YK tekee ihmiskunnan hyväksi,
YK:n poliittisesta pelistä, joka on rumaa -
ja joka usein ei ole kosketuksissa todellisuuden kanssa.
Se, millä on merkitystä, on historia. Sitä ei voi muuttaa eikä vääristellä.
Toinen ratkaiseva asia on se, mitä Israel tekee kentällä: -
Israel kunnioittaa kaikkien uskontojen oikeuksia Jerusalemissa, -
juutalaisuuden, kristinuskon ja islamin.
Se takaa kaikkien uskontojen oikeuden rukoilla pyhillä paikoilla.
Pyhiinvaeltajat saavat vapaasti kulkea.
Näillä päätöslauselmilla ei ole mitään muuta merkitystä kuin se, -
että ne lujittavat Israelin ja sen ystävien päättäväisyyttä -
taistelussa Jerusalemin ja sen vapauden puolesta.
Se ei anna kenenkään muuttaa tai vääristellä historiaa.
Tuemme teitä siinä täysin.
Tomas, aavistitte kuukausia sitten, -
että Unesco tulee äänestämään Jerusalemin asemasta.
Edellisessä jaksossa varoititte, -
miten vaarallinen Unescon äänestys on eritoten Israelille.
Miksi länsimaiset seurakunnat ovat niin hiljaa tästä äänestyksestä, -
jossa Länsimuurin ja Temppelivuoren asemaa muutetaan?
Ensinnäkin se, että minulla oli asiasta ennakkotietoa, -
johtuu yhteistyöstä lähettiläs Leshno-Yaarin kanssa.
Olitte ensimmäinen, jolta sain tietää asiasta Jerusalemissa.
Seurasimme asian etenemistä ja aavistimme, että äänestys pidetään.
Palaan vielä siihen, mitä tapahtui Lontoossa viime viikolla, -
vastatakseni kysymykseenne.
Tiistai-iltana 1. marraskuuta ylähuoneessa oli kokous, -
jossa tri Jacques Gauthier puhui Balfourin julistuksesta.
On tärkeää, miten Balfourin julistus sisällytettiin myöhemmin -
kansainväliseen lainsäädäntöön, -
sillä se vahvisti juutalaisten yhteydet ja suhteet Jerusalemiin.
Ne ulottuvat 3 000 vuoden taa uskonnossa, kulttuurissa ja historiassa
Unescon päätöslauselma on ristiriidassa sen kanssa täysin.
Meillä on jo olemassa kansainvälinen lainsäädäntö, joka varmentaa asian.
Kuten suurlähettiläs totesi, -
historiallisia tosiasioita ei voi noin vain sivuuttaa.
Waterloon taistelukin käytiin tiettynä päivänä.
Ei ole eri päivämääriä sen mukaan, mikä on poliittinen vakaumuksemme.
On häpeällistä, että isot kristilliset organisaatiot -
eivät käyttäneet tätä tilaisuutta hyväkseen, niin että ne olisivat -
kerrankin ottaneet kantaa oikeudenmukaisuuden puolesta.
Ehkä tässä yhteydessä tulee mainita paavin lausunto, -
joka annettiin äänestyksen jälkeen.
Jos sen tulkitsee oikein, se vahvistaa juutalaiskansan yhteyden -
Pyhään maahan, Israeliin.
Sitä tulee pitää hyvänä merkkinä Vatikaanista.
Mutta meidän, pääosin protestantteina, pitää painostaa -
poliittisia elimiämme tuomaan selvästi ilmi kantansa.
Hannu, arabimaat kaappasivat Unesco-asian.
Näiden maiden poliittinen agenda on kieltää Israelin oikeus olemassaoloon.
Voiko Euroopan parlamentti tehdä jotain -
tukeakseen Israelin historiallista, kulttuurista ja poliittista oikeutta -
Länsimuuriin ja Temppelivuoreen?
Olemme jo alkaneet valmistella lausuntoa tästä asiasta.
Meidän on reagoitava asiaan. Minusta on erittäin huolestuttavaa, -
etteivät poliitikot tunnu enää tuntevan historiaa.
Elleivät poliitikot tunne historiaa, miten he rakentavat tulevaisuutta?
Minusta tämä on perustavaa laatua oleva asia.
Kun Israel alkoi huolehtia Temppelivuoresta, -
se takasi kaikkien pääuskontojen edustajille pääsyn sinne.
Se sanoi, että se on pyhä paikka muslimeille, -
juutalaisille ja kristityille. Se oli avoinna kaikille uskontoryhmille.
Tulee tuntea historia.
Tietysti Temppelivuori on pääasiassa pyhä paikka juutalaisille.
Islamissa se on kolmanneksi pyhin paikka Mekkan ja Medinan jälkeen.
Ja myös kristityille se on pyhä paikka, -
koska meillä on yhteys juutalaisuuteen.
Minua huolestuttaa, mitä tulevaisuudessa tapahtuu, -
elleivät poliitikot tunne historiaa.
Minusta näyttää, että me elämme nykyään niin kutsutussa...
...jälkifaktisella kaudella tai jälkifaktisessa demokratiassa.
Toivon, että voimme tehdä myös sille asialle jotain, -
sillä kaikkien poliitikkojen tulee tuntea historian perustiedot.
Siirrytään sitten keskustelemaan Israelin ja EU:n suhteista.
Miten kuvailisitte Israelin ja EU:n tämänhetkisiä suhteita?
Ne eivät ole olleet ihan selvät.
Yhtäältä on olemassa hieno 2020-ohjelma, -
joka lisää israelilaisten ja eurooppa- laisten tutkijoiden yhteistyötä.
Se tähtää läpimurtoihin mm. lääketieteellisessä tutkimuksessa.
Toisaalta EU on julkaissut ohjeistuksen tuotemerkinnästä, -
joka koskee Juudeassa, Samariassa, Itä-Jerusalemissa ja Golanilla -
tuotettuja israelilaistuotteita ja -palveluja.
EU on myös rahoittanut palestiinalais- ten rakentamista Alue C:llä, -
jonka hallinnosta vastaa Israel, Juudeassa ja Samariassa.
Myös Mogherini sanoi tällä viikolla, -
ettei hän näe BDS-liikkeessä mitään väärää, -
koska se on osa ilmaisuvapautta. Hän on sanonut, ettei EU tue BDS:ää,
mutta se voi toimia Euroopassa. Miten kommentoitte?
Keskitytään ensin siihen, mikä on suhteen perusta.
Monien meidän israelilaisten vanhemmat ja isovanhemmat -
tulivat Euroopasta Israeliin maahanmuuttajina tai pakolaisina.
Minun vanhempani tulivat Israeliin Euroopasta 1940-luvun lopussa -
kahdesta eurooppalaismaasta.
Jos tarkastellaan arvoja, -
meillä on samat arvot kuin Euroopan mailla.
Israel on ollut mukana eurooppa- laisissa ohjelmissa vuosikymmeniä.
Paitsi tieteen, teknologian ja kaupan saralla, -
myös urheilu- ja musiikkitapahtumissa olemme osa Eurooppaa.
Haluamme olla osa Eurooppaa, ei Lähi-itää.
Jotkut vaativat, että meidän tulisi integroitua Lähi-itään. Ei.
Haluamme tulla eurooppalaisiksi.
Suhteet ovat hyvät, ja niistä voi tulla vielä paremmat.
Se on tehtäväni täällä Brysselissä. Yritän nähdä ison kuvan.
En vain ongelmia, vaikka niitä on, vaan myös mahdollisuudet -
ja hyvät asiat. Israelin ja EU:n suhteissa on monia hyviä asioita.
Hyviä esimerkkejä ovat kauppa, matkailu ja teknologia.
Viime vuosina 60 eurooppalaista yhtiötä on avannut -
tutkimus- ja kehityskeskuksen Israeliin. Se on mahtavaa.
Israelilaiset tutkijat osallistuvat merkittävästi eurooppalaisiin ohjelmiin
Muuten, Israelista tuli hiljattain Creative Europe -ohjelman kumppani.
Se on hieno taide- ja kulttuuriohjelma. Nyt Israel voi osallistua siihen.
Sitten meillä on myös erimielisyytemme.
Tehtäväni suurlähettiläänä on kehittää ja edistää suhteita, -
samalla kun edelleen keskustelemme kypsällä ja sivistyneellä tavalla -
eurooppalaisten kumppanien kanssa erimielisyyksistä.
En usko, että Eurooppa, Euroopan hallinnot -
ja Euroopan instituutiot kannattavat BDS:ää.
Olen tietoinen BDS:ää koskevasta lausunnosta muutaman päivän takaa.
EU:n Israel-suurlähettiläs julkisesti korjasi väärää mielikuvaa, -
joka lukijalle saattoi tulla -
Frederica Mogherinin vastauksesta.
Korjaus oli hyvä: Eurooppa ja Bryssel vastustavat BDS:ää.
Pitää tunnistaa se hienonhieno raja, -
joka erottaa ilmaisuvapauden -
lietsonnasta, antisemitismistä ja Israel-vastaisuudesta.
BDS:ssä kyse ei ole ilmaisuvapaudesta, -
vaan Israelin olemassaolon oikeuden kieltämisestä.
Uskon ja luotan, että Eurooppa taistelee sitä vastaan.
Tomas, jos tarkastellaan viime kesää, -
nähtiin islamistisen terrorin aalto Euroopassa, etenkin Ranskassa, -
Saksassa ja täällä Brysselissä maaliskuussa.
Nyt erityisesti ranskalaiset alkavat kokea, -
mitä israelilaiset ovat kokeneet vuosikymmeniä.
Auttaako se siltojen rakentamisessa Israelin ja Euroopan välillä, -
kun ymmärretään, että ääri-islam on uhka sekä Israelille että Euroopalle?
Esimerkkinä Isis.
Se on hyvä kysymys. Toistan sen, mitä olen sanonut täällä aiemminkin.
Kun terroristit iskevät jossain maassa,
maan johtajat tarttuvat ensimmäisenä puhelimeen ja soittavat Jerusalemiin.
Siitä saatiin muutama viikko sitten jälleen vahvistus EU-parlamentissa, -
kun Belgian sisäministeri selitti eräässä keskustelupaneelissa, -
että he toivat israelilaisia asiantuntijoita Brysseliin neuvomaan, -
miten kansainvälisiä lentoasemia suojellaan.
Brysselin Zaventemin lentoasema muistuttaa nykyään paljon -
Tel Avivin Ben Gurionin lentoasemaa.
Ongelma on, ja uskon hänen sanoneen tai ainakin vihjanneen, -
etteivät he puhu siitä julkisesti.
Vaaleilla valitut johtajamme voisivat olla täällä avoimempia -
ilmaistessaan kiitollisuutta siitä, -
mitä israelilaiset asiantuntijat ja Israelin hallinto on valmis tekemään -
suojellakseen siviilejä Euroopassa.
Sitä tapahtuu. Kaikki, joilla on tietoa tai päätäntävaltaa -
tällä areenalla, tietävät sen.
Suuri yleisö ei tiedä sitä.
Sen suhteen on tietovaje. Se pitää korjata.
Sillä tavalla voidaan vahvistaa myös Euroopan ja Israelin suhteita -
ja ymmärtää, millaisessa tilanteessa Israel elää päivittäin -
ja on elänyt alusta asti.
Hannu, tahdon mainita Euroopan parlamentin päätöslauselman -
EU:n Iranin-strategiasta ydinsopimuksen jälkeen.
Luen siitä.
Siinä EU tuomitsee Iranin vaatimukset Israelin tuhoamisesta -
ja holokaustin kiistämisen.
Esitys sai 519 jaa-ääntä ja 67 ei-ääntä.
Poissa oli 36 edustajaa. Tämähän osoittaa, -
että Euroopan parlamentti selventää moraalia johtajana -
käsitellessään Iranin uhkaa Israelia ja Lähi-itää kohtaan.
Totta. Iran-päätöslauselmasta äänestettiin täysistunnossa.
Olen iloinen, että Euroopan parlamentin jäsenten enemmistö -
oli valmis tukemaan Israelia ja seisomaan Netanjahun rinnalla.
Päätös oli myönteinen. Voimme olla siitä iloisia.
Voin toivoa, ettei tämä jää viimeiseksi -
ja ainoaksi myönteiseksi päätöslauselmaksi Israelista.
Suurlähettiläs mainitsi kaupan. Olen kauppavaliokunnan jäsen.
Odotan hyviä uutisia myös siltä alalta. Meidän pitää työskennellä sen eteen.
Olen iloinen. Se oli hyvä viesti Euroopan parlamentilta, -
että se tuomitsee selvästi -
Iranin Israel-vastaisen käytöksen.
Toivon, että se olisi uusi alku.
Miten te kommentoitte Euroopan komission toimintaa?
Israel yksilöidään kritiikin kohteeksi -
enemmän kuin mitään toista maata Lähi-idässä.
Ongelman syynä pidetään yksinomaan asutuksia.
Israel nähdään esteenä rauhalle Lähi-idässä -
ja suhteille islamilaiseen maailmaan.
Miten te suurlähettiläänä voitte vakuuttaa EU:n -
katsomaan konfliktia pidemmälle ja näkemään hyödyt, -
joita Israel voi tarjota Euroopalle ja EU:lle?
Aiemmin se oli vaikeaa. Nyt se ei ole niin vaikeaa.
Kysymyksesi piti jo sisällään syyn: -
muslimimaailma on kiinnostunut suhteista Israeliin.
Meillä on monia uusia ystäviä alueella.
He näkevät Israelin liittolaisena.
He tunnistavat muita valtoja alueella -
ensisijaisina vastustajinaan.
Se on yhteistä meille ja noille arabimaille.
Osa on julkista, paljon ei.
Mutta on todettava, -
että Israelilla ja juutalaisilla on monia ystäviä Brysselissä, -
instituutioissa ja Euroopan hallinnossa.
En valita niistä, jotka eivät ole ystäviä.
Keskityn niihin, jotka ovat ystäviäni.
Hyvä strategia.
Tomas, millainen rooli kristityillä voi olla, -
etenkin ECI:llä, Israelin ja juutalaisten tukemisessa Euroopassa?
Kristityillä meillä on velvollisuus -
olla perillä ajankohtaisista asioista ja ongelmista, joita kohtaamme.
Tarkastellaan esimerkiksi Unesco-äänestystä.
Monet kristityt heräsivät keskellä yötä siihen, että joku murtautui taloon.
He alkoivat ampua joka suuntaan.
Se ei ole aina hedelmällisin ja tehokkain vastaus Israelin avuksi.
Meidän pitää seurata asioita jatkuvasti.
Pitää pystyä osallistumaan keskusteluun ja olla aktiivinen.
Ei auta paljon, -
jos heilutamme Israelin lippua tai laulamme israelilaisia lauluja.
Täytyy olla konkreettisempi ja käytännöllisempi.
Tätä yritämme tehdä. Meillä oli lauantaina Lontoossa konferenssi, -
johon kokosimme satoja Israelin-ystäviä.
Kerroimme saman sanoman: "Tarvitaan konkreettista ystävyyttä.
Tarttukaa puhelimeen. Puhukaa kansanedustajille.
Kirjoittakaa kirje. Kertokaa mielipiteenne.
Ei vain turvasatamassa, kuten niin usein, vaan myös silloin, -
kun olemme eri mieltä olevien ympäröimänä.
Olen samaa mieltä, että Israelilla on paljon ystäviä Euroopassa, -
mutta he ovat hiljainen enemmistö.
Israelin vihaajat ovat äänekkäitä, mutta he ovat hyvin pieni vähemmistö.
Meidän pitää tehdä hiljaisesta enemmistöstä äänekkäämpi.
Hannu, olette Euroopan parlamentin johtavia jäseniä.
Puolustatte ja tuette Israelia.
Miten voimme lujittaa Euroopan parlamentin ja Israelin suhteita?
Tärkein asia on tähdentää arvojamme. Meillä on samat arvot.
Jos olemme uskollisia arvoillemme: demokratia, ihmisoikeudet ja muut, -
silloin meillä on vahvat suhteet. Meidän tulee muistaa, -
että Israel on Lähi-idän ainoa demokratia ja maa, -
jolla on samat eurooppalaiset arvot.
Se on hyvä perustus suhteillemme.
Sitä pitää korostaa ja se tulee muistaa, kun teemme päätöksiä.
Kysyn vielä teiltä.
Kiitos, että tulitte mukaan ohjelmaan.
Haluamme puhua rakkaudestamme ja sitoutumisestamme Israelia -
ja juutalaiskansaa kohtaan. Ette ole yksin.
Me kaikki tässä seisomme Israelin ja juutalaiskansan rinnalla.
Puhumme Israelin puolesta.
Vahvistamme uudelleen sitoumuksemme ja tukemme Israelille.
Mikä on sanomanne katsojille, jotka rakastavat ja puolustavat Israelia?
Sanomani on yksinkertainen. Se ei ole meille itsestäänselvyys.
Ei ole helppoa olla Israelin ystävä. Se on haastavaa mutta myös etuoikeus.
Yksi hyvä asia työssäni täällä -
ja edellisessä työssä YK-lähettiläänä Genevessä on, -
että näkee heti, kuka on todellinen Israel-ystävä ja kuka vain teeskentelee
Ystävyyden voi koetella.
Tunnen Tomasin. Olemme koetelleet hänet. Hän on Israelin hyvä ystävä.
Tarvitsemme tukeanne. Arvostamme sitä.
Kuten Tomas sanoi, viestin pitäisi tulla ruohonjuuritasolta -
niiltä, jotka rakastavat ja tukevat Israelia -
ja kertovat hallinnoilleen ja kansan- edustajilleen, että Israel on tärkeä, -
Israel on liittolainen ja Israel kuuntelee ystäviään.
Jos haluatte, meidän kuuntelevan, osoittakaa, että olette ystäviämme.
Te olette osoittaneet sen.
Kiitos, että olitte mukana. Kiitän myös kaikkia, jotka katsoitte ohjelmaamme -
Euroopan parlamentista Brysselistä.
Saimme haastatella yksinoikeudella Israelin uutta EU-suurlähettilästä.
Voimme tukea häntä ja Israelin valtiota puhumalla -
ja kirjoittamalla kansanedustajillemme Israelin asian oikeellisuudesta.
Kiitos, että katsoit erikoisjaksomme!
Suomennos: Marianne Tenetz